title: 2010/70/EU: Odluka Komisije od 8. veljače 2010. o izmjeni Odluke 2008/458/EZ o utvrđivanju pravila za provedbu Odluke br. 575/2007/EZ Europskog parlamenta i Vijeća o osnivanju Europskog fonda za povratak za razdoblje 2008. – 2013. u okviru općeg programa „Solidarnost i upravljanje migracijskim tokovima” u pogledu upravljačkih i kontrolnih sustava država članica, pravila za upravno i financijsko upravljanje te prihvatljivosti izdataka za projekte koje sufinancira Fond (priopćeno pod brojem dokumenta C(2010) 695)

text:
               19/Sv. 10

               HR

               Službeni list Europske unije

               184

         32010D0070

               L 036/32

               SLUŽBENI LIST EUROPSKE UNIJE

         ODLUKA KOMISIJE
   od 8. veljače 2010.
   o izmjeni Odluke 2008/458/EZ o utvrđivanju pravila za provedbu Odluke br. 575/2007/EZ Europskog parlamenta i Vijeća o osnivanju Europskog fonda za povratak za razdoblje 2008. – 2013. u okviru općeg programa „Solidarnost i upravljanje migracijskim tokovima” u pogledu upravljačkih i kontrolnih sustava država članica, pravila za upravno i financijsko upravljanje te prihvatljivosti izdataka za projekte koje sufinancira Fond
   (priopćeno pod brojem dokumenta C(2010) 695)
   (Vjerodostojni su samo tekstovi na bugarskom, češkom, nizozemskom, engleskom, estonskom, finskom, francuskom, njemačkom, grčkom, mađarskom, talijanskom, latvijskom, litavskom, malteškom, poljskom, portugalskom, rumunjskom, slovačkom, slovenskom, španjolskom i švedskom jeziku)
   (2010/70/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku br. 575/2007/EZ Europskog parlamenta i Vijeća od 23. svibnja 2007. o osnivanju Europskog fonda za povratak za razdoblje 2008. – 2013. kao dio općeg programa „Solidarnost i upravljanje migracijskim tokovima” (1), a posebno njezin članak 23.,
   budući da:

               (1)

               Odluka br. 575/2007/EZ Europskog parlamenta i Vijeća provedena je Odlukom Komisije 2008/458/EZ (2).

               (2)

               U vezi s načelom dobrog financijskog upravljanja, primjereno je odrediti gornju granicu ukupnog iznosa plaćanja iz naslova predfinanciranja državama članicama za godišnje programe.

               (3)

               U skladu s člankom 3. Protokola o stajalištu Ujedinjene Kraljevine i Irske, koji je priložen Ugovoru o Europskoj uniji i Ugovoru o funkcioniranju Europske unije, za Ujedinjenu Kraljevinu je temeljni akt obvezujući, a slijedom toga, i ova Odluka.

               (4)

               U skladu s člankom 3. Protokola o stajalištu Ujedinjene Kraljevine i Irske, koji je priložen Ugovoru o Europskoj uniji i Ugovoru o funkcioniranju Europske unije, za Irsku je temeljni akt obvezujući, a slijedom toga, i ova Odluka.

               (5)

               U skladu s člancima 1. i 2. Protokola o stajalištu Danske, koji je priložen Ugovoru o Europskoj uniji i Ugovoru o funkcioniranju Europske unije, za Dansku ova Odluka nije obvezujuća i Danska ne podliježe njezinoj primjeni.

               (6)

               Odluku 2008/458/EZ bi stoga trebalo na odgovarajući način izmijeniti,

         DONIJELA JE OVU ODLUKU:
   Članak 1.
   Odluka 2008/458/EZ mijenja se kako slijedi:

               1.

               Naslov članka 24. zamjenjuje se sljedećim:
               „Napredak i završna izvješća o provedbi godišnjih programa i zahtjeva za plaćanje”.

               2.

               U članku 24. dodaje se novi stavak 4.:
               „4.   U vezi s člankom 39. stavcima 3. i 4. temeljnog akta, ukupan iznos plaćanja iz naslova predfinanciranja državi članici ne prelazi 90 % ukupnog iznosa dodijeljenog takvoj državi članici u odluci o financiranju kojom se odobrava godišnji program.
               Ako država članica na nacionalnoj razini dodijeli iznos manji od ukupnog iznosa koji je određen u odluci o financiranju kojom je odobren godišnji program, ukupan iznos plaćanja iz naslova predfinanciranja ne prelazi 90 % ukupnog iznosa dodijeljenog na nacionalnoj razini.”

         Članak 2.
   Ova je Odluka upućena Kraljevini Belgiji, Republici Bugarskoj, Češkoj Republici, Saveznoj Republici Njemačkoj, Republici Estoniji, Irskoj, Helenskoj Republici, Kraljevini Španjolskoj, Francuskoj Republici, Talijanskoj Republici, Republici Cipru, Republici Latviji, Republici Litvi, Velikom Vojvodstvu Luksemburgu, Mađarskoj, Republici Malti, Kraljevini Nizozemskoj, Republici Austriji, Republici Poljskoj, Portugalskoj Republici, Rumunjskoj, Republici Sloveniji, Slovačkoj Republici, Republici Finskoj, Kraljevini Švedskoj i Ujedinjenoj Kraljevini Velike Britanije i Sjeverne Irske.

      Sastavljeno u Bruxellesu 8. veljače 2010.

            Za Komisiju

         Jacques BARROT

            Potpredsjednik

      (1)  SL L 144, 6.6.2007., str. 45.

      (2)  SL L 167, 27.6.2008., str. 135.


Odluka Komisije od 18/12/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7446 - TELENOR / SCHIBSTED / NASPERS / JV) prema Uredbi Vijeća (EZ) br. 139/2004 (Samo je engleski tekst vjerodostojan)


title: 97/362/EZ: Odluka Komisije od 21. svibnja 1997. o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja karfentrazon-etila, fostiazata i flutiamida u Prilog I. Direktivi Vijeća 91/414/EEZ o stavljanju sredstava za zaštitu bilja na tržište  Tekst značajan za EGP

text:
               03/Sv. 003

               HR

               Službeni list Europske unije

               42

         31997D0362

               L 152/31

               SLUŽBENI LIST EUROPSKE UNIJE

               21.05.1997.

      ODLUKA KOMISIJE

   od 21. svibnja 1997.
   o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja karfentrazon-etila, fostiazata i flutiamida u Prilog I. Direktivi Vijeća 91/414/EEZ o stavljanju sredstava za zaštitu bilja na tržište
   (Tekst značajan za EGP)
   (97/362/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Direktivom Komisije 96/68/EZ (2), a posebno njezin članak 6. stavak 3.,
   budući da Direktiva 91/414/EEZ predviđa proširenje popisa aktivnih tvari odobrenih za korištenje u sredstvima za zaštitu bilja u Zajednici;
   budući da su podnositelji zahtjeva dostavili nadležnim tijelima država članica dokumentaciju za tri aktivne tvari s ciljem uvrštenja aktivnih tvari u Prilog I. Direktivi 91/414/EEZ;
   budući da je 14. veljače 1996. FMC Europe NV dostavio dokumentaciju francuskim nadležnim tijelima za aktivnu tvar karfentrazon-etila;
   budući da je 5. ožujka 1996. ISK Biosciences Division dostavio dokumentaciju nadležnim tijelima Ujedinjene Kraljevine za aktivnu tvar fostiazata;
   budući da je 1. veljače 1996. Bayer SA dostavio dokumentaciju francuskim nadležnim tijelima za aktivnu tvar flutiamida;
   budući da su navedena nadležna tijela obavijestila Komisiju o rezultatima prvog razmatranja cjelovitosti dokumentacije u vezi s podacima i informacijama predviđenim Prilogom II., i za barem jedno sredstvo za zaštitu bilja koje sadrži predmetnu aktivnu tvar, Prilogom III. Direktivi; budući da su stoga u skladu s odredbama članka 6. stavka 2., podnositelji zahtjeva dostavili dokumentaciju Komisiji i ostalim državama članicama;
   budući da je dokumentacija za karfentrazon-etil, fostiazat i flutiamid upućena Stalnom odboru za biljno zdravstvo 19. prosinca 1996.;
   budući da se u članku 6. stavku 3. Direktive traži potvrda na razini Zajednice da se dokumentacija može smatrati u načelu zadovoljavajućom što se tiče zahtjeva za podacima i informacijama predviđenim Prilogom II. i, za barem jedno sredstvo za zaštitu bilja koje sadrži predmetnu aktivnu tvar, Prilogom III. Direktivi;
   budući da je takva potvrda potrebna kako bi se nastavilo detaljno razmatranje dokumentacije, kao i da bi se državama članicama otvorila mogućnost davanja privremenih odobrenja za sredstva za zaštitu bilja koja sadrže tu aktivnu tvar poštujući uvjete iz članka 8. stavka 1. Direktive, a posebno uvjeta da se izvrši detaljna procjena aktivne tvari i sredstava za zaštitu bilja u vezi sa zahtjevima Direktive;
   budući da takva Odluka ne dovodi u pitanje traženje daljnjih podataka ili informacija od podnositelja zahtjeva ako se tijekom detaljnog razmatranja pokaže da su takve informacije i podaci potrebni radi donošenja odluke;
   budući da se među državama članicama i Komisijom podrazumijeva da će Francuska nastaviti detaljno razmatranje dokumentacije za karfentrazon-etil i flutiamid te da će Ujedinjena Kraljevina nastaviti detaljno razmatranje dokumentacije za fostiazat;
   budući da će Francuska i Ujedinjena Kraljevina izvijestiti Komisiju o zaključcima svog razmatranja i priložiti preporuke za uvrštenje ili neuvrštenje, kao i sve uvjete koji se na to odnose, što je prije moguće, a najkasnije u roku jedne godine; budući da se po primitku tog izvješća nastavlja detaljno razmatranje uz ekspertizu svih država članica u okviru Stalnog odbora za biljno zdravstvo;
   budući da su mjere predviđene ovom Odlukom u skladu s mišljenjem Stalnog odbora za biljno zdravstvo,
   DONIJELA JE OVU ODLUKU:
   Članak 1.
   Sljedeća dokumentacija u načelu udovoljava zahtjevima za podacima i informacijama predviđenim Prilogom II. i, za jedno sredstvo za zaštitu bilja koje sadrži predmetnu aktivnu tvar, Prilogom III. Direktivi:

               1.

               dokumentacija koju je dostavio FMC Europe NV Komisiji i državama članicama s ciljem uvrštenja karfentrazon-etila kao aktivne tvari u Prilog I. Direktivi 91/414/EEZ, a koja je upućena Stalnom odboru za biljno zdravstvo 19. prosinca 1996.;

               2.

               dokumentacija koju je dostavio ISK Biosciences Division Komisiji i državama članicama s ciljem uvrštenja fostiazata kao aktivne tvari u Prilog I. Direktivi 91/414/EEZ, a koja je upućena Stalnom odboru za biljno zdravstvo 19. prosinca 1996.;

               3.

               dokumentacija koju je dostavio Bayer SA Komisiji i državama članicama s ciljem uvrštenja flutiamida kao aktivne tvari u Prilog I. Direktivi 91/414/EEZ, a koja je upućena Stalnom odboru za biljno zdravstvo 19. prosinca 1996.

         Članak 2.
   Ova je Odluka upućena državama članicama.

      Sastavljeno u Bruxellesu 21. svibnja 1997.

            Za Komisiju

         Franz FISCHLER

            Član Komisije

      (1)  SL L 230, 19.8.1991., str. 1.

      (2)  SL L 277, 30.10.1996., str. 25.


title: 2001/423/EZ: Odluka Komisije od 22. svibnja 2001. o načinima objavljivanja ili širenja statističkih podataka prikupljenih sukladno Direktivi Vijeća 95/64/EZ o statističkim izvještajima u vezi prijevoza robe i putnika morem (priopćena pod brojem dokumenta C(2001) 1456)  Tekst značajan za EGP

text:
               07/Sv. 019

               HR

               Službeni list Europske unije

               35

         32001D0423

               L 151/41

               SLUŽBENI LIST EUROPSKE UNIJE

               22.05.2001.

      ODLUKA KOMISIJE

   od 22. svibnja 2001.
   o načinima objavljivanja ili širenja statističkih podataka prikupljenih sukladno Direktivi Vijeća 95/64/EZ o statističkim izvještajima u vezi prijevoza robe i putnika morem
   (priopćena pod brojem dokumenta C(2001) 1456)
   (Tekst značajan za EGP)
   (2001/423/EZ)
   KOMISIJA EUROPSKIH ZAJEDNICA,
   uzimajući u obzir Sporazum o osnivanju Europske zajednice,
   uzimajući u obzir Direktivu Vijeća 95/64/EZ od 8. prosinca 1995. o statističkim izvješćima u vezi prijevoza robe i putnika morem (1), kako je zadnje izmijenjena Odlukom Komisije 2000/363/EZ (2), a posebno njezine članke 9. i 12.,
   budući da:

               (1)

               U skladu s člankom 9. Direktive 95/64/EZ Komisija odgovarajuće statističke podatke širi učestalošću koja je usporediva s učestalošću rezultata koji se šalju.

               (2)

               Širenje podataka mora uzeti u obzir odredbe o statističkoj povjerljivosti podataka kako je utvrđeno Uredbom Vijeća (EEZ, Euratom) br. 1588/90 (3) i Uredbom (EZ) br. 322/97 (4).

               (3)

               Mjere predviđene ovom Odlukom u skladu su s mišljenjem Odbora za statistički program osnovanog Odlukom Vijeća 89/382/EEZ, Euratom (5),

         DONIJELA JE OVU ODLUKU:
   Članak 1.
   Cilj
   Cilj ove Odluke je utvrditi načine kojima će Komisija objavljivati ili širiti podatke prikupljene na temelju Direktive 95/64/EZ u okviru njezine opće politike širenja statističkih podataka.
   Članak 2.
   Učestalost
   Učestalost objavljivanja ili širenja usporediva je s ušestalošću dostavljenih rezultata. Tromjesečni podaci šire se ili objavljuju u razdoblju od pet mjeseci nakon što ih dostave države članice. Godišnji podaci šire se ili objavljuju u razdoblju od osam mjeseci nakon što ih dostave države članice.
   Članak 3.
   Povjerljivost
   Širenje ili objavljivanje statističkih podataka na temelju Direktive 95/64/EZ u skladu je s odredbama navedenima u Uredbi (EEZ, Euratom) br. 1588/90 i u Uredbi (EZ) br. 322/97.
   Članak 4.
   Razina detalja pruženih podataka
   Dok Komisija ne donese drugu odluku na temelju postupaka iz članka 13. Direktive 95/64/EZ, najviša razina detalja na kojoj se mogu objavljivati ili širiti podaci je razina luke prema području ili iz područja morskog priobalja. Međutim, Komisija može objavljivati podatke na više agregiranoj razini ako kvaliteta i/ili cjelovitost podataka nisu zadovoljavajuće na tako podrobnoj razini.
   Članak 5.
   Ova je Odluka upućena državama članicama.

      Sastavljeno u Bruxellesu 22. svibnja 2001.

            Za Komisiju

         Pedro SOLBES MIRA

            Član Komisije

      (1)  SL L 320, 30.12.1995., str. 25.

      (2)  SL L 132, 5.6.2000., str. 1.

      (3)  SL L 151, 15.6.1990., str. 1.

      (4)  SL L 52, 22.2.1997., str. 1.

      (5)  SL L 181, 28.6.1989., str. 47.


Odluka Komisije od 20/04/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7873 - WORLDLINE / EQUENS / PAYSQUARE) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 93/327/EEZ: Odluka Komisije od 13. svibnja 1993. o utvrđivanju uvjeta na temelju kojih naručitelji koji iskorištavaju geografska područja u svrhu istraživanja ili vađenja nafte, plina, ugljena ili ostalih krutih goriva moraju Komisiji dostaviti informacije o ugovorima koje dodjeljuju

text:
               06/Sv. 003

               HR

               Službeni list Europske unije

               6

         31993D0327

               L 129/25

               SLUŽBENI LIST EUROPSKE UNIJE

               13.05.1993.

      ODLUKA KOMISIJE

   od 13. svibnja 1993.
   o utvrđivanju uvjeta na temelju kojih naručitelji koji iskorištavaju geografska područja u svrhu istraživanja ili vađenja nafte, plina, ugljena ili ostalih krutih goriva moraju Komisiji dostaviti informacije o ugovorima koje dodjeljuju
   (93/327/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 90/531/EEZ od 17. rujna 1990. o postupcima nabave za subjekte u sektorima vodoopskrbe, energetike, prometa i telekomunikacija (1), a posebno njezin članak 3. stavak 2. točku (b) i članak 32. stavke 4. do 7.,
   uzimajući u obzir mišljenje Savjetodavnog odbora za javne nabave,
   budući da članak 3. stavak 2. točka (b) Direktive 90/531/EEZ propisuje da ugovorni subjekti koji iskorištavaju geografska područja u svrhu istraživanja ili vađenja nafte, plina, ugljena ili ostalih krutih goriva moraju Komisiji dostaviti, pod njezinim uvjetima, podatke koji se odnose na ugovore koje dodjeljuju;
   budući da ovi podaci trebaju omogućiti Komisiji izvršavanje njezinog zadatka praćenja primjene prava Zajednice i izrade statističkih studija;
   budući da obveza dostavljanja podataka o svim dodijeljenim ugovorima treba, međutim, biti ograničena na ugovore čija je vrijednost dovoljno velika, tj. sve ugovore čija je vrijednost veća od 5 milijuna ECU;
   budući da bi za ugovore vrijednosti od 400 000 do 5 milijuna ECU trebali biti dovoljno sažeti periodični podaci,
   DONIJELA JE OVU ODLUKU:
   Članak 1.
   Države članice osiguravaju da ugovorni subjekti koji obavljaju jednu ili više djelatnosti iz članka 3. stavka 1. Direktive 90/531/EEZ u roku od 48 dana od datuma kada je dotični ugovor dodijeljen obavješćuju Komisiju, za svaki ugovor koji dodijele čija vrijednost (određena u skladu s člankom 12. te Direktive) prelazi 5 milijuna ECU, o svim podacima iz Priloga ovoj Odluci.
   Članak 2.
   Za ugovore u vrijednosti od 400 000 do 5 milijuna ECU, ugovorni subjekti iz članka 1. ove Odluke dužni su:

               1.

               za svaki ugovor, čuvati podatke iz točaka 1. do 9. Priloga najmanje 4 godine od datuma kada je ugovor dodijeljen;

               2.

               dostaviti ove podatke Komisiji odmah, na njezin zahtjev, ili najkasnije 48 dana nakon isteka kalendarskog tromjesečja u kojem je dotični ugovor dodijeljen.

         Članak 3.
   Ova se Odluka primjenjuje na ugovore koji su dodijeljeni nakon 1. siječnja 1993.
   Članak 4.
   Ova je Odluka upućena svim državama članicama.

      Sastavljeno u Bruxellesu 13. svibnja 1993.

            Za Komisiju

         Raniero VANNI D'ARCHIRAFI

            Član Komisije

      (1)   SL L 297, 29.10.1990., str. 1.
   PRILOG
   Članak 3. Direktive 90/531/EEZ
   Podaci koje je potrebno čuvati ili dostaviti Komisiji vezano za svaki dodijeljeni ugovor
   – Podaci koji se ne objavljuju –

               1.

               Naziv i adresa ugovornog subjekta.

               2.

               Vrsta ugovora (nabava robe ili radovi; prema potrebi, navesti je li to okvirni sporazum).

               3.

               Jasan pokazatelj prirode pruženog proizvoda, rada ili usluge (primjerice, koristeći klasifikaciju proizvoda prema djelatnostima).

               4.

               Je li ugovor objavljen i, ako jest, u kojim novinama ili stručnim časopisima. Ako nije, navesti korišten postupak javnog nadmetanja.

               5.

               Broj primljenih ponuda.

               6.

               Datum dodjele ugovora.

               7.

               Naziv i adresa uspješnog dobavljača ili izvođača radova.

               8.

               Vrijednost ugovora.

               9.

               Predviđeno trajanje ugovora.

               10.

               Bilo koji dio veći od 10 % vrijednosti ugovora koji je, ili može biti, dodijeljen podizvođaču.

               11.

               Država podrijetla proizvoda ili usluge.

               12.

               Glavna mjerila dodjele koja su izabrana za utvrđivanje gospodarski najpovoljnije ponude.

               13.

               Je li ugovor dodijeljen ponuditelju koji je podnio alternativnu ponudu s obzirom na početnu specifikaciju ugovornog subjekta.


title: 80/45/EEZ: Odluka Vijeća od 15. siječnja 1980. o utvrđivanju odredaba o uvođenju i provedbi tehničkih propisa i normi

text:
               11/Sv. 110

               HR

               Službeni list Europske unije

               11

         31980D0045

               L 014/36

               SLUŽBENI LIST EUROPSKE UNIJE

         ODLUKA VIJEĆA
   od 15. siječnja 1980.
   o utvrđivanju odredaba o uvođenju i provedbi tehničkih propisa i normi
   (80/45/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 113.,
   uzimajući u obzir prijedlog Komisije,
   budući da je Odlukom od 10. prosinca 1979. o sklapanju multilateralnih sporazuma koji proizlaze iz pregovora o trgovini vođenih od 1973. do 1979. Vijeće u ime Europske ekonomske zajednice odobrilo Sporazum o tehničkim preprekama trgovini, dalje u tekstu „Sporazum”;
   budući da se s obzirom na međunarodna prava i obveze koje je Zajednica ugovorila prihvaćanjem tog Sporazuma na sve proizvode, neovisno o njihovom podrijetlu, moraju primjenjivati tehnički propisi i norme te odnosne metode provjere, vodeći pritom računa da Sporazum primjenjuju sve ugovorne stranke, čime se osigurava uzajamnost i uzajamne prednosti;
   budući da treba utvrditi postupak kojim bi se moglo provjeriti postoji li takva uzajamnost te omogućiti poduzimanje prikladnih mjera;
   budući da bi trebalo razmotriti može li se i u kojoj mjeri usklađenost s tehničkim propisima i normama Zajednice ili nacionalnim tehničkim propisima i normama ustanoviti na temelju rezultata ispitivanja, potvrda ili oznaka koje su izdala nadležna tijela trećih zemalja i država članica; budući da u slučajevima kada direktive još nisu donesene, a država članica namjerava priznati provjere provedene u trećoj zemlji, ona o tome treba obavijestiti Komisiju i ostale države članice, navodeći pritom odgovarajuće razloge;
   naposljetku, budući da su mjere utvrđene ovom Odlukom prikladne kako bi se osiguralo ispunjenje obveza koje proizlaze iz gore spomenutih odredaba; budući da se njima olakšava ostvarivanje zadaća Zajednice,
   DONIJELO JE OVU ODLUKU:
   GLAVA I.

      Načela

   Članak 1.
   1.   Tehnički propisi i norme te postupci izdavanja potvrda i provjere utvrđeni u direktivama za uklanjanje tehničkih prepreka trgovini unutar Zajednice primjenjuju se u skladu sa svim posebnim uvjetima utvrđenim u predmetnim direktivama na sve proizvode na tržištu Zajednice, neovisno o njihovom podrijetlu, osim ako je drukčije predviđeno u glavi III.
   2.   Države članice poduzimaju sve potrebne mjere u okviru svojih ovlasti kako bi osigurale da tehnički propisi i norme te postupci izdavanja potvrda i provjere koji nisu usklađeni na razini Zajednice, ali se primjenjuju u tim državama članicama i izradile su ih službena tijela ili nevladina tijela, primjenjuju pod posebnim uvjetima koji su eventualno utvrđeni u nacionalnim tekstovima na sve proizvode na predmetnim tržištima, neovisno o njihovom podrijetlu, osim ako je drukčije predviđeno u glavi III.
   GLAVA II.

      Priznavanje provjera izvršenih u drugoj državi članici ili u trećoj zemlji

   Članak 2.
   1.   Ako proizvodi ili određeni aspekti proizvoda još nisu usklađeni na razini Zajednice, primjenjuju se sljedeće odredbe:

               (a)

               ako se država članica slaže s time da se usklađenost s nacionalnim tehničkim propisima i normama ustanovi na temelju testiranja, potvrda ili oznaka koje su u skladu sa svojim postupcima izdale nadležna tijela treće zemlje, ona o tome obavješćuje Komisiju i druge države članice, navodeći pritom odgovarajuće razloge;

               (b)

               što se tiče uzajamnog priznavanja provjera između država članica, Komisija od država članica zahtijeva informacije o mogućnosti da se ustanovi usklađenost s nacionalnim tehničkim propisima i normama na temelju rezultata ispitivanja, potvrda ili oznaka koje su izdala nadležna tijela drugih država članica.

         2.   Ako su direktive već donesene ili predložene, primjenjuju se sljedeće odredbe:

               (a)

               Komisija ispituje u kojoj mjeri može predložiti izmjene već donesenih direktiva kako bi se mogla ustanoviti usklađenost predmetnih direktiva na temelju rezultata ispitivanja, potvrda ili oznaka sukladnosti koje su izdale nadležna tijela trećih zemalja;

               (b)

               prilikom izrade novih prijedloga direktiva, Komisija razmatra u kojoj bi mjeri takvi prijedlozi mogli omogućiti da se ustanovi usklađenost s predmetnim direktivama na temelju rezultata ispitivanja, potvrda i oznaka spomenutih u točki (a).

         GLAVA III.

      Mjere u slučaju nedostatka uzajamnosti

   Članak 3.
   1.   Države članice obavješćuju Komisiju i ostale države članice o svim slučajevima u kojima smatraju da je poništena ili narušena prednost koja izravno ili neizravno proizlazi iz Sporazuma ili da je jedna stranka Sporazuma ili više njih narušila ostvarenje jednog od ciljeva Sporazuma, da su znatno ugroženi njihovi trgovinski interesi i da je sukladno tome poništena ili narušena uzajamnost između koncesija koje je odobrila Zajednica u okviru ovog Sporazuma i onih koje druga stranka ili stranke stvarno primjenjuju.
   2.   Obavijesti koje je primila Komisija također se prosljeđuju državama članicama.
   Članak 4.
   Komisija unutar deset radnih dana od slanja obavijesti državama članicama saziva Odbor predviđen u članku 8. kako bi se ispitao predmet.
   Članak 5.
   1.   Ako su za dotični predmet već donesene direktive Zajednice, Komisija nakon savjetovanja s Odborom predviđenim u članku 8. u skladu s člankom 4. odlučuje o mjerama koje treba poduzeti u skladu s odredbama Sporazuma.
   2.   Komisija odmah obavješćuje Vijeće i države članice o svojoj odluci koja stupa na snagu po isteku roka od deset radnih dana, osim ako u tom roku neka država članica predmet ne iznese pred Vijeće. Na zahtjev koji država članica podnese unutar spomenutog roka od deset radnih dana, Vijeće može kvalificiranom većinom potvrditi ili izmijeniti odluku Komisije ili ju staviti izvan snage. Odluka Komisije primjenjuje se po isteku roka od šezdeset dana od upućivanja predmeta Vijeću, ako potonje u tom roku nije donijelo odluku.
   3.   Tijekom razdoblja važenja mjera poduzetih sukladno stavku 1. i 2. Komisija se redovito savjetuje s Odborom predviđenim u članku 8. u vezi s učinkovitom provedbom predmetnih mjera i njihovih učinaka. Ako Komisija nakon tog savjetovanja smatra da treba izmijeniti svoju odluku ili ju staviti izvan snage, donosi odluku u tom smislu u skladu s postupkom utvrđenim u stavcima 1. i 2.
   4.   Država članica može poduzeti privremene mjere sve dok Komisija ne donese odluku u skladu sa stavkom 1. Mjere koje poduzme Komisija primjenjuju se po isteku razdoblja od deset radnih dana ako niti jedna država članica predmet ne uputi Vijeću. Ako neka država članica unutar tog razdoblja od deset radnih dana predmet uputi Vijeću, privremene nacionalne mjere i dalje se primjenjuju, a odluka Komisije se odgađa sve dok Vijeće kvalificiranom većinom ne donese odluku. Privremena nacionalna mjera ili privremene nacionalne mjere ostaju na snazi sve dok Vijeće ne donese odluku.
   Članak 6.
   1.   Ako za dotični predmet još nisu donesene direktive Zajednice, država članica ili države članice koje su poslale obavijest iz članka 3. stavka 1. mogu poduzeti odgovarajuće mjere. Države članice o tome obavješćuju Komisiju i ostale države članice.
   2.   Ako više država članica poduzima mjere, nastojat će ih koordinirati.
   3.   Na zahtjev države članice ili Komisije mogu se održati savjetovanja u Odboru predviđenom u članku 8.
   Članak 7.
   Nakon savjetovanja s Odborom predviđenog u članku 8. Komisija može donijeti odluke ili podnijeti prikladne prijedloge izmjena mjera poduzetih u skladu s člankom 5. ili 6., uzimajući u obzir preporuke Odbora za tehničke prepreke trgovini predviđenog u članku 13. Sporazuma.
   GLAVA IV.

      Završne odredbe

   Članak 8.
   1.   Osniva se Odbor za provedbu Sporazuma o tehničkim preprekama trgovini na razini Zajednice pod predsjedanjem predstavnika Komisije, sastavljen od predstavnika država članica.
   2.   Odbor donosi vlastiti poslovnik.
   3.   Predsjedatelj upućuje predmete Odboru, i to na vlastitu inicijativu ili na zahtjev predstavnika države članice.
   4.   U slučajevima kada se od Odbora zahtijeva mišljenje, on ga donosi kvalificiranom većinom.
   Članak 9.
   Ova je Odluka upućena državama članicama.

      Sastavljeno u Bruxellesu 15. siječnja 1980.

            Za Vijeće

            Predsjednik

         G. ZAMBERLETTI


Odluka Komisije od 28/10/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8136 - BASF / CHEMETALL) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 25/01/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8328 - THE CERBERUS GROUP / STAPLES EUROPE) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2010/57/EU: Odluka Komisije od 3. veljače 2010. o utvrđivanju jamstava o zdravlju za provoz kopitara pri prijevozu kroz područja na popisu u Prilogu I. Direktivi Vijeća 97/78/EZ (priopćena pod brojem dokumenta C(2010) 509)  Tekst značajan za EGP

text:
               03/Sv. 52

               HR

               Službeni list Europske unije

               244

         32010D0057

               L 032/9

               SLUŽBENI LIST EUROPSKE UNIJE

         ODLUKA KOMISIJE
   od 3. veljače 2010.
   o utvrđivanju jamstava o zdravlju za provoz kopitara pri prijevozu kroz područja na popisu u Prilogu I. Direktivi Vijeća 97/78/EZ
   (priopćena pod brojem dokumenta C(2010) 509)
   (Tekst značajan za EGP)
   (2010/57/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 91/496/EEZ od 15. srpnja 1991. o utvrđivanju načela o organizaciji veterinarskih pregleda životinja koje se unose u Zajednicu iz trećih zemalja i o izmjeni direktiva 89/662/EEZ, 90/425/EEZ i 90/675/EEZ (1), a posebno njezin članak 9. stavak 1. točku (c),
   budući da:

               (1)

               Člankom 4. Direktive 91/496/EEZ predviđeno je da države članice na graničnim inspekcijskim postajama moraju osigurati da se pošiljke životinja iz trećih zemalja podvrgnu dokumentacijskim i identifikacijskim pregledima, kako bi se provjerilo njihovo daljnje odredište, posebno za životinje u provozu. Te su granične inspekcijske postaje navedene u Prilogu II. Direktivi Vijeća 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja (2).

               (2)

               Člankom 9. stavkom 1. Direktive 91/496/EEZ predviđeno je da države članice pod određenim uvjetima dopuštaju provoz životinja iz trećih zemalja u drugu treću zemlju ili u istu treću zemlju. Posebno, u točki (c) toga članka predviđeno je da se pregledima navedenim u njezinu članku 4. pokaže ispunjavaju li životinje zahtjeve Direktive 91/496/EEZ, odnosno u slučaju životinja obuhvaćenih direktivama navedenim u Prilogu A Direktivi Vijeća 90/425/EEZ (3), da su za njih pružena jamstva o zdravlju koja su najmanje jednakovrijedna tim zahtjevima.

               (3)

               Na Direktivu Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (4), upućuje se u Prilogu A Direktivi 90/425/EEZ. U poglavlju III. Direktive 90/426/EEZ utvrđena su jednakovrijedna jamstva o zdravlju za kopitare.

               (4)

               Odlukom Komisije 92/260/EEZ od 10. travnja 1992. o uvjetima zdravlja životinja i veterinarskom certificiranju za privremeni ulazak registriranih konja (5) utvrđen je obrazac zdravstvenih certifikata za privremeni ulazak registriranih konja u Uniju u kojima se vodi računa o različitim situacijama po pitanju zdravlja životinja u trećim zemljama. Tim su certifikatima predviđena jamstva o zdravlju nužna za prijevoz kopitara iz jedne treće zemlje, njezina područja ili dijela, u drugu treću zemlju ili područje, ili u drugi dio te iste treće zemlje ili područja. Jamstva o zdravlju u tim certifikatima potrebno je uvažiti kao mjerodavne uvjete za prijevoz kopitara kroz Uniju.

               (5)

               Odlukom Komisije 2004/211/EZ od 6. siječnja 2004. o utvrđivanju popisa trećih zemalja i dijelova njihovog državnog područja iz kojih države članice odobravaju uvoz živih kopitara i sjemena, jajnih stanica i zametaka vrste kopitara (6), predviđeno je da države članice odobravaju privremeni ulazak i uvoz registriranih konja iz onih trećih zemalja ili dijelova tih trećih zemalja koji su navedeni u popisu u njezinu Prilogu I. U njemu su također treće zemlje razvrstane u sanitarne skupine ovisno o situaciji po pitanju zdravlja životinja u tim zemljama. Te sanitarne skupine potrebno je uzimati u obzir za provoz kopitara kroz Uniju.

               (6)

               Odlukom Komisije 2008/907/EZ od 3. studenoga 2008. o utvrđivanju jamstava o zdravlju za prijevoz kopitara iz jedne treće zemlje u drugu u skladu s člankom 9. stavkom 1. točkom (c) Direktive Vijeća 91/496/EEZ (7), predviđeno je da kopitari na putu iz jedne treće zemlje u drugu treću zemlju moraju biti podrijetlom iz treće zemlje navedene u Prilogu I. Odluci 92/260/EEZ. U njoj je također predviđeno da takve kopitare mora pratiti certifikat naziva „Certifikat o provozu za prijevoz kopitara iz jedne treće zemlje u drugu”. U tom se certifikatu uzimaju u obzir obrasci zdravstvenih certifikata navedeni u Odluci 92/260/EEZ.

               (7)

               Stoga što su jamstva za zdravlje životinja za uvoz kopitara u najmanju ruku isto tako stroga kao ona za privremeni ulazak registriranih konja, primjereno je dopustiti provoz kopitara koji se prevoze kroz područja navedena u popisu u Prilogu I. Direktivi 97/78/EZ ne samo iz onih trećih zemalja, njihovih područja ili dijelova iz kojih se odobrava privremeni ulazak registriranih konja prema Odluci 2004/211/EZ, nego također i iz onih trećih zemalja, njihovih područja ili dijelova iz kojih se odobrava stalan uvoz prema toj Odluci.

               (8)

               U interesu jasnoće zakonodavstva Unije, Odluku 2008/907/EZ potrebno je ukinuti.

               (9)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   1.   Države članice odobravaju provoz kopitara koji se prevoze kroz područja navedena u popisu u Prilogu I. Direktivi 97/78/EZ iz jedne treće zemlje, njezinoga područja ili dijela, u drugu, ili u istu treću zemlju, njezino područje ili dio, pod uvjetom da:

               (a)

               kopitari dolaze iz treće zemlje, njezinog područja ili dijela iz kojeg je dopušten privremeni ulazak ili uvoz registriranih konja, kako je naznačeno u odgovarajućim stupcima 6. ili 8. Priloga I. Odluci 2004/211/EZ;

               (b)

               kopitare prati pojedinačni certifikat pod nazivom „Certifikat o zdravlju životinja za provoz kopitara”, kako je predviđeno stavkom 2.

         2.   Certifikat o zdravlju životinja za provoz kopitara sastoji se:

               (a)

               od odjeljaka I., II. i III. odgovarajućeg obrasca certifikata o zdravlju životinja navedenog u Prilogu II. Odluci 92/260/EEZ, osim zahtjeva za virusni arteritis konja u točki (e) podtočki v. odjeljka III., sukladno sanitarnoj skupini u koju je treća zemlja, njezino područje ili dio iz koje se otprema razvrstan u skladu s naznakom u stupcu 5. Priloga I. Odluci 2004/211/EZ; i

               (b)

               dodatno zahtjevima u točki (a), od sljedećih odjeljaka IV. i V.:

                           „IV.

                           Kopitari dolaze iz: …
                           (navedite treću zemlju/područje otpreme)
                           i odlaze u: …
                           (navedite treću zemlju/područje odredišta)

                           V.

                           Žig i potpis službenoga veterinara: … ”

         3.   U slučaju registriranih konja, odstupajući od stavka 2. točke (a), popis trećih zemalja u trećoj alineji točke (d) odjeljka III. obrasca certifikata o zdravlju životinja A do E navedenih u Prilogu II. Odluci 92/260/EEZ, zamjenjuje se popisom trećih zemalja, njihovih područja ili dijelova, razvrstanih u sanitarne skupine A do E u stupcu 5. Priloga I. Odluci 2004/211/EZ.
   Članak 2.
   Ukida se Odluka 2008/907/EZ.
   Članak 3.
   Ova je Odluka upućena državama članicama.

      Sastavljeno u Bruxellesu 3. veljače 2010.

            Za Komisiju

         Androulla VASSILIOU

            Članica Komisije

      (1)  SL L 268, 24.9.1991., str. 56.

      (2)  SL L 24, 30.1.1998., str. 9.

      (3)  SL L 224, 18.8.1990., str. 29.

      (4)  SL L 224, 18.8.1990., str. 42.

      (5)  SL L 130, 15.5.1992., str. 67.

      (6)  SL L 73, 11.3.2004., str. 1.

      (7)  SL L 327, 5.12.2008., str. 22.


Odluka Komisije od 12/10/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7754 - BLACKSTONE / CORSAIR CAPITAL / FIRST EAGLE) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2009/438/EZ: Odluka Komisije od 8. lipnja 2009. o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja narančinog ulja u Prilog I. Direktivi Vijeća 91/414/EEZ (priopćena pod brojem dokumenta C(2009) 4232)  Tekst značajan za EGP

text:
               03/Sv. 46

               HR

               Službeni list Europske unije

               53

         32009D0438

               L 145/47

               SLUŽBENI LIST EUROPSKE UNIJE

         ODLUKA KOMISIJE
   od 8. lipnja 2009.
   o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja narančinog ulja u Prilog I. Direktivi Vijeća 91/414/EEZ
   (priopćena pod brojem dokumenta C(2009) 4232)
   (Tekst značajan za EGP)
   (2009/438/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 6. stavak 3.,
   budući da:

               (1)

               Direktivom 91/414/EEZ predviđeno je proširenje popisa aktivnih tvari Zajednice odobrenih za korištenje u sredstvima za zaštitu bilja.

               (2)

               22. veljače 2008. društvo Vivagro Sarl dostavilo je francuskim tijelima dokumentaciju za aktivnu tvar narančino ulje sa zahtjevom za njezino uvrštenje u Prilog I. Direktivi 91/414/EEZ.

               (3)

               Francuska tijela obavijestila su Komisiju da se čini kako dokumentacija za predmetnu aktivnu tvar pri prethodnom razmatranju udovoljava zahtjevima u pogledu podataka i informacija iz Priloga II. Direktivi 91/414/EEZ. Također se čini se kako dostavljena dokumentacija udovoljava zahtjevima u pogledu podataka i informacija iz Priloga III. Direktivi 91/414/EEZ za jedno sredstvo za zaštitu bilja koje sadrži predmetnu aktivnu tvar. U skladu s člankom 6. stavkom 2. Direktive 91/414/EEZ, podnositelj zahtjeva je naknadno proslijedio dokumentaciju Komisiji i drugim državama članicama te je ona proslijeđena Stalnom odboru za prehrambeni lanac i zdravlje životinja.

               (4)

               Ovom Odlukom na razini Europske unije treba službeno potvrditi da dokumentacija načelno udovoljava zahtjevima u pogledu podataka i informacija iz Priloga II. te da za najmanje jedno sredstvo za zaštitu bilja koje sadrži predmetnu aktivne tvar udovoljava zahtjevima iz Priloga III. Direktivi 91/414/EEZ.

               (5)

               Ova Odluka ne bi trebala dovoditi u pitanje pravo Komisije da zatraži od podnositelja zahtjeva da dostavi dodatne podatke ili informacije radi pojašnjenja određenih dijelova dokumentacije.

               (6)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Ne dovodeći u pitanje članak 6. stavak 4. Direktive 91/414/EEZ, dokumentacija o aktivnoj tvari utvrđenoj u Prilogu ovoj Odluci, dostavljena Komisiji i državama članicama s ciljem uvrštenja te tvari u Prilog I. toj Direktivi, načelno udovoljava zahtjevima u pogledu podataka i informacija iz Priloga II. toj Direktivi.
   Uzimajući u obzir predložene načine uporabe, dokumentacija također udovoljava zahtjevima u pogledu podataka i informacija iz Priloga III. Direktivi 91/414/EEZ za jedno sredstvo za zaštitu bilja koje sadrži tu aktivnu tvar.
   Članak 2.
   Država članica izvjestiteljica detaljno razmatra dokumentaciju iz članka 1. i dostavlja Komisiji što je moguće prije, a najkasnije u roku od godina dana od dana objave ove Odluke u Službenom listu Europske unije, zaključke svog razmatranja zajedno s preporukom o uvrštenju ili neuvrštenju u Prilog I. Direktivi 91/414/EEZ aktivne tvari iz članka 1. te o svim uvjetima za to uvrštenje.
   Članak 3.
   Ova je Odluka upućena državama članicama.

      Sastavljeno u Bruxellesu 8. lipnja 2009.

            Za Komisiju

         Androulla VASSILIOU

            Članica Komisije

      (1)  SL L 230, 19.8.1991., str. 1.

      PRILOG

         AKTIVNA TVAR NA KOJU SE ODNOSI OVA ODLUKA

                  Uobičajeni naziv, identifikacijski broj CIPAC

                  Podnositelj zahtjeva

                  Datum podnošenja zahtjeva

                  Država članica izvjestiteljica

                  Narančino ulje CIPAC-br.: nije dodijeljen

                  VIVAGRO Sarl

                  22. veljače 2008.

                  FR


Odluka Komisije od 20/04/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7499 - ALTICE / PT PORTUGAL) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2009/624/EZ: Odluka Komisije od 28. kolovoza 2009. o izmjeni Odluke 2004/211/EZ o unosima za Brazil i Mauricijus na popis trećih zemalja i njihovih dijelova iz kojih je odobren uvoz u Zajednicu živih kopitara i sjemena, jajnih stanica i zametaka vrste kopitara (priopćena pod brojem dokumenta C(2009) 6385)  Tekst značajan za EGP

text:
               03/Sv. 52

               HR

               Službeni list Europske unije

               169

         32009D0624

               L 227/7

               SLUŽBENI LIST EUROPSKE UNIJE

         ODLUKA KOMISIJE
   od 28. kolovoza 2009.
   o izmjeni Odluke 2004/211/EZ o unosima za Brazil i Mauricijus na popis trećih zemalja i njihovih dijelova iz kojih je odobren uvoz u Zajednicu živih kopitara i sjemena, jajnih stanica i zametaka vrste kopitara
   (priopćena pod brojem dokumenta C(2009) 6385)
   (Tekst značajan za EGP)
   (2009/624/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (1), a posebno njezin članak 12. stavke 1. i 4., te uvodnu rečenicu članka 19. i podtočke i. i ii. njezinoga članka 19.,
   uzimajući u obzir Direktivu Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz Priloga A dijela I. Direktivi 90/425/EEZ (2), a posebno njezin članak 17. stavak 3. točku (a),
   budući da:

               (1)

               Odlukom Komisije 2004/211/EZ od 6. siječnja 2004. o utvrđivanju popisa trećih zemalja i njihovih dijelova iz kojih države članice odobravaju uvoz živih kopitara i sjemena, jajnih stanica i zametaka vrste kopitara (3), ustanovljen je popis trećih zemalja, ili njihovih dijelova, iz kojih države članice odobravaju privremeni ulaz registriranih konja, ponovni ulaz registriranih konja nakon privremenog izvoza, uvoz kopitara za klanje, registriranih kopitara i kopitara za rasplod i proizvodnju te uvoz sjemena, jajnih stanica i zametaka vrste kopitara.

               (2)

               U skladu s člankom 13. stavkom 1. točkom (c) Direktive 90/426/EEZ i točkom 2. dijela A poglavlja II. Priloga D Direktivi 92/65/EEZ, kopitari i sjeme, jajne stanice i zameci vrste kopitara moraju potjecati iz trećih zemalja ili njihovih dijelova, koji su slobodni od maleusa (sakagije) najmanje 6 mjeseci.

               (3)

               Brazil je 5. rujna 2008. obavijestio Svjetsku organizaciju za zdravlje životinja (OIE) o potvrđenom slučaju maleusa kod konja u okolici São Paula. S ciljem da se i dalje dopusti uvoz kopitara, njihovog sjemena, jajnih stanica i zametaka iz dijelova državnoga područja Brazila koji su slobodni od zaraze, Komisija je donijela Odluku 2008/804/EZ (4) kojom se iz popisa brazilskih područja navedenih u Prilogu I. Odluci 2004/211/EZ isključuje država São Paulo.

               (4)

               S obzirom na informacije i jamstva pružena od strane Brazila, te uzimajući u obzir da je prošlo najmanje 6 mjeseci otkad je otkriven slučaj maleusa i zaražena životinja ubijena, državu São Paulo trebalo bi ponovo vratiti na popis brazilskih područja u Prilogu I. Odluci 2004/211/EZ s ciljem da se dopusti ponovni uvoz kopitara i uvoz sjemena, jajnih stanica i zametaka konjskih vrsta iz toga dijela državnog područja Brazila. Stavku za Brazil u Prilogu I. Odluci 2004/211/EZ trebalo bi stoga na odgovarajući način izmijeniti.

               (5)

               Tijekom veterinarske inspekcije provedene u Mauricijusu zabilježeni su nedostaci radi kojih se treba ograničiti uvoz u Zajednicu kopitara iz te zemlje na registrirane konje koji ispunjavaju uvjete zdravlja životinja utvrđene u Prilogu II. dijelu E Odluke Komisije 93/197/EEZ od 5. veljače 1993. o uvjetima zdravlja životinja i izdavanju zdravstveno-veterinarskih certifikata za uvoz registriranih kopitara i kopitara za rasplod i proizvodnju (5). Prema tim uvjetima, traži se, između ostalog, puno razdoblje zadržavanja od 3 mjeseca i izolacija prije izvoza u odobrenom izolacijskom centru zaštićenom od insekata-prijenosnika, kako bi se izbjeglo prenošenje zaraze u Zajednicu. Stavku za Mauricijus u Prilogu I. Odluci 2004/211/EZ trebalo bi stoga na odgovarajući način izmijeniti.

               (6)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Prilog I. Odluci 2004/211/EZ mijenja se i glasi:

               1.

               Stavka za Brazil zamjenjuje se sljedećim:

                           „BR

                           Brazil

                           BR-0

                           Cijela zemlja

                           —

                           —

                           —

                           —

                           —

                           —

                           —

                           —

                           —

                           BR-1

                           Države:
                           Rio Grande do Sul, Santa Catarina, Paraná, São Paulo, Mato Grosso do Sul, Goiás, Minas Gerais, Rio de Janeiro, Espírito Santo, Rondônia, Mato Grosso

                           D

                           X

                           X

                           X

                           X

                           X

                           X

                           X

                           X

                           X”

               2.

               Stavka za Mauricijus zamjenjuje se sljedećim:

                           „MU

                           Mauricijus

                           MU-0

                           Cijela zemlja

                           E

                           —

                           —

                           X

                           —

                           —

                           —

                           —

                           —

                           —”

         Članak 2.
   Ova je Odluka upućena državama članicama.

      Sastavljeno u Bruxellesu 28. kolovoza 2009.

            Za Komisiju

         Androulla VASSILIOU

            Članica Komisije

      (1)  SL L 224, 18.8.1990., str. 42.

      (2)  SL L 268, 14.9.1992., str. 54.

      (3)  SL L 73, 11.3.2004., str. 1.

      (4)  SL L 277, 18.10.2008., str. 36.

      (5)  SL L 86, 6.4.1993., str. 16.


Odluka Komisije od 15/06/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8506 - MACQUARIE GROUP / CARGILL PETROLEUM BUSINESS ASSETS) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 11/12/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7826 - BERTELSMANN / PRINOVIS) prema Uredbi Vijeća (EZ) No 139/2004 (Vjerodostojan je samo tekst na njemačkom jeziku)


title: 2004/376/EZ: Odluka Komisije od 20. travnja. 2004. o objavljivanju preporuke norme EN 1970:2000 „Podesivi kreveti za osobe s invaliditetom – zahtjevi i načini testiranja” sukladno Direktivi Vijeća 93/42/EEZ (priopćena pod brojem dokumenta C(2004) 1290)  Tekst značajan za EGP

text:
               13/Sv. 58

               HR

               Službeni list Europske unije

               76

         32004D0376

               L 118/76

               SLUŽBENI LIST EUROPSKE UNIJE

         ODLUKA KOMISIJE
   od 20. travnja. 2004.
   o objavljivanju preporuke norme EN 1970:2000 „Podesivi kreveti za osobe s invaliditetom – zahtjevi i načini testiranja” sukladno Direktivi Vijeća 93/42/EEZ
   (priopćena pod brojem dokumenta C(2004) 1290)
   (Tekst značajan za EGP)
   (2004/376/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 93/42/EEZ od 14. lipnja 1993. o usklađivanju zakonodavstava država članica o medicinskim proizvodima (1), kako je izmijenjena Direktivom 98/79/EZ (2),
   uzimajući u obzir mišljenje Stalnog odbora osnovanog sukladno članku 5. Direktive 98/34/EZ Europskog parlamenta i Vijeća od 22. lipnja 1998. o utvrđivanju postupka pružanja informacija u području tehničkih normi i propisa i pravila o uslugama informacijskog društva (3), kako je izmijenjena Direktivom 98/48/EZ (4),
   budući da:

               (1)

               Članak 2. Direktive 93/42/EEZ određuje da medicinski proizvodi mogu biti stavljeni na tržište i dani na korištenje samo ako pri uobičajenoj uporabi ne ugrožavaju sigurnost osoba.

               (2)

               Sukladno članku 5. Direktive 93/42/EEZ, pretpostavlja se da se medicinski proizvodi pridržavaju bitnih zahtjeva navedenih u članku 3. dotične Direktive ako se pridržavaju nacionalnih normi koje se na njih primjenjuju prenošenjem usklađenih normi čiji su referentni brojevi objavljeni u Službenom listu Europske unije.

               (3)

               Od država članica se zahtijeva da objave brojeve referenci nacionalnih normi kojima se prenose usklađene norme, a čiji su referentni brojevi bili objavljeni u Službenom listu Europske unije.

               (4)

               Njemačka je uložila formalan prigovor vezan uz usklađenu normu EN 1970:2000 „Podesivi kreveti za osobe s invaliditetom – zahtjevi i načini testiranja” koju je donio Europski odbor za normizaciju (CEN) u 2000. godini, čiji je referentni broj objavljen u Službenom listu Europske unije od 14. studenoga 2001. (5) na temelju činjenice da ne zadovoljava u potpunosti bitne zahtjeve Direktive 93/42/EEZ, posebno one koji se odnose na električnu sigurnost, te da u nekim slučajevima može doći do ozbiljnih situacija koje uzrokuju smrt ili ozbiljnu povredu.

               (5)

               Na temelju informacija primljenih u okviru savjetovanja s nacionalnim tijelima, nije naveden nikakav poseban dokaz koji bi potvrdio rizik od izbijanja požara na bolničkim krevetima.

               (6)

               Nedavno prijavljen podatak iz Francuske navodi broj nezgoda koji obuhvaćaju bolničke krevete, ali nisu utvrđeni detalji uzroka.

               (7)

               Zato nije prikazano da usklađena norma EN 1970:2000 općenito ne ispunjava bitne zahtjeve Direktive 93/42/EEZ. Međutim, nužno je obratiti pažnju na postojanje norme EN 60601-2-38 „Posebni zahtjevi za sigurnost električno pokretanih bolničkih kreveta” u vezi s EN 1970:2000,

         DONIJELA JE OVU ODLUKU:
   Članak 1.
   Preporuke norme EN 1970:2000 „Podesivi kreveti za osobe s invaliditetom – zahtjevi i načini testiranja” koju je donio Europski odbori za normizaciju (CEN) 21. lipnja 2000. i koja je objavljena prvi put u Službenom listu Europske unije od 14. studenoga 2001. neće se povući s popisa normi objavljenih u Službenom listu Europske unije. Prema tome i nadalje će se pretpostavljati da je norma u sukladnosti s odgovarajućim odredbama Direktive 93/42/EEZ uz uvjet da je ispunjena radnja iz članka 2.
   Članak 2.
   Izjava radi pojašnjenja, kako je to opisano u Prilogu, s upućivanjem na EN 1970, objavit će se u Službenom listu Europske unije.
   Članak 3.
   Ova je Odluka upućena državama članicama.

      Sastavljeno u Bruxellesu 20. travnja 2004.

            Za Komisiju

         Erkki LIIKANEN

            Član Komisije

      (1)  SL L 169, 12.7.1993., str. 1.

      (2)  SL L 331, 7.12.1998., str. 1.

      (3)  SL L 204, 21.7.1998., str. 37.

      (4)  SL L 217, 5.8.1998., str. 18.

      (5)  SL C 319, 14.11.2001., str. 10.

      PRILOG
      Bilješka za Službeni list vezana uz Direktivu 93/42/EEZ:

                  Izjava Komisije za pojašnjenje u vezi s EN 1970 – „Podesivi kreveti za osobe s invaliditetom – zahtjevi i načini testiranja” – kako je objavljeno u SL C 319, 14. studenoga 2001.
                  Poznato je da su u Europskoj normi EN 1970 „Kreveti za osobe s invaliditetom” posebna pitanja električne sigurnosti za bolničke krevete obuhvaćena normativnim upućivanjem na EN 60601-1 „Medicinska električna oprema – Dio 1. – Opći zahtjevi za sigurnost”.
                  Međutim, važno je navesti i srodan Dio 2. norme EN 60601-2-38 „Osobiti zahtjevi za sigurnost bolničkih kreveta na električni pogon” i primijeniti te specifične pojedinačne zahtjeve za električnu sigurnost kad se koristi EN 1970 da bi se zadovoljili Bitni zahtjevi Direktive 93/42/EEZ o medicinskim proizvodima.
                  Također je poznato, uzimajući u obzir potrebu da kreveti obuhvaćeni EN 1970 budu električni sigurni, da područje primjene norme obuhvaća krevete koji su namijenjeni korištenju unutar ili izvan bolničkog okruženja.
                  CEN/CENELEC je pozvan da pripremi izmjenu norme EN 1970 kojom bi se uključila ova razjašnjenja.


Odluka Komisije od 28/08/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7676 - GKN / FOKKER) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 05/12/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8260 - DCNS / SPI / DCNS ENERGIES) prema Uredbi Vijeća (EZ) No 139/2004 (Vjerodostojan je samo tekst na francuskom jeziku)


title: 2007/527/EZ: Odluka Komisije od 25. srpnja 2007. o odobravanju Bugarskoj i Rumunjskoj odstupanja od Direktive Vijeća 1999/105/EZ o stavljanju na tržište šumskog reprodukcijskog materijala u pogledu zaliha nastalih od 1. siječnja 2003. do 31. prosinca 2006. (priopćena pod brojem dokumenta C(2007) 3541)

text:
               03/Sv. 57

               HR

               Službeni list Europske unije

               75

         32007D0527

               L 194/9

               SLUŽBENI LIST EUROPSKE UNIJE

         ODLUKA KOMISIJE
   od 25. srpnja 2007.
   o odobravanju Bugarskoj i Rumunjskoj odstupanja od Direktive Vijeća 1999/105/EZ o stavljanju na tržište šumskog reprodukcijskog materijala u pogledu zaliha nastalih od 1. siječnja 2003. do 31. prosinca 2006.
   (priopćena pod brojem dokumenta C(2007) 3541)
   (2007/527/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Akt o pristupanju Bugarske i Rumunjske, a posebno njegov članak 42.,
   budući da:

               (1)

               U skladu s člankom 42. Akta o pristupanju Bugarske i Rumunjske Komisija može usvojiti prijelazne mjere ako su te prijelazne mjere potrebne radi lakšeg prijelaza s postojećeg režima u novim državama članicama na režim koji proizlazi iz primjene veterinarskih i fitosanitarnih pravila Zajednice. Ta pravila obuhvaćaju pravila o stavljanju šumskog reprodukcijskog materijala na tržište.

               (2)

               Direktivom Vijeća 1999/105/EZ od 22. prosinca 1999. o stavljanju na tržište šumskog reprodukcijskog materijala (1) predviđeno je da se šumski reprodukcijski materijal može staviti na tržište samo ako su ispunjeni zahtjevi iz članka 6. stavaka 1. i 3. te Direktive.

               (3)

               Direktivom 1999/105/EZ dopušteno je da se šumski reprodukcijski materijal nastao prije 1. siječnja 2003. može prodavati do isteka zaliha.

               (4)

               Bugarska i Rumunjska obavijestile su Komisiju i ostale države članice o postojanju zaliha šumskog reprodukcijskog materijala proizvedenog na njihovim državnim područjima od 1. siječnja 2003. do 31. prosinca 2006. Taj se materijal ne bi smio staviti na tržište osim ako se ne odobri odstupanje od odredaba Direktive 1999/105/EZ.

               (5)

               Kako bi se tim državama omogućilo stavljanje na tržište zaliha šumskog reprodukcijskog materijala proizvedenog od 1. siječnja 2003. do 31. prosinca 2006., trebalo bi im dopustiti da do 31. prosinca 2009. na svojim državnim područjima stave na tržište reprodukcijski materijal koji je proizveden tijekom gore navedenog razdoblja u skladu s njihovim nacionalnim odredbama primjenljivim u vrijeme proizvodnje.

               (6)

               Na deklaracijama ili pratećim dokumentima trebalo bi navesti da se takav materijal može stavljati na tržište samo u državi članici u kojoj je proizveden.

               (7)

               Mjere predviđene ovom Odlukom u skladu su s mišljenjem Stalnog odbora za sjeme i reprodukcijski materijal u poljoprivredi, hortikulturi i šumarstvu,

         DONIJELA JE OVU ODLUKU:
   Članak 1.
   Odstupajući od članka 6. stavaka 1. i 3. Direktive 1999/105/EZ, Bugarskoj i Rumunjskoj se dopušta da do 31. prosinca 2009. stavljaju na tržište šumski reprodukcijski materijal koji je proizveden na njihovim državnim područjima od 1. siječnja 2003. do 31. prosinca 2006., koji nije proizveden u skladu s odredbama te Direktive, pod uvjetom da je bio u skladu s njihovim nacionalnim odredbama primjenljivim u vrijeme proizvodnje.
   Takav se šumski reprodukcijski materijal može stavljati na tržište samo na državnom području države članice u kojoj je proizveden.
   Na deklaraciji ili dokumentu, službenom ili ne, koji su pričvršćeni na takav šumski reprodukcijski materijal ili koji ga prate, mora biti jasno navedeno da je materijal namijenjen stavljanju na tržište isključivo na državnom području te države članice.
   Članak 2.
   Ova je Odluka upućena državama članicama.

      Sastavljeno u Bruxellesu 25. srpnja 2007.

            Za Komisiju

         Markos KYPRIANOU

            Član Komisije

      (1)  SL L 11, 15.1.2000., str. 17.


title: 96/134/EZ: Odluka Komisije od 16. siječnja 1996. o izmjeni Odluke 91/448/EEZ o smjernicama za klasifikaciju iz članka 4. Direktive Vijeća 90/219/EEZ o ograničenoj uporabi genetski modificiranih mikroorganizama  Tekst značajan za EGP

text:
               15/Sv. 007

               HR

               Službeni list Europske unije

               56

         31996D0134

               L 031/25

               SLUŽBENI LIST EUROPSKE UNIJE

               16.01.1996.

      ODLUKA KOMISIJE

   od 16. siječnja 1996.
   o izmjeni Odluke 91/448/EEZ o smjernicama za klasifikaciju iz članka 4. Direktive Vijeća 90/219/EEZ o ograničenoj uporabi genetski modificiranih mikroorganizama
   (Tekst značajan za EGP)
   (96/134/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 90/219/EEZ od 23. travnja 1990. (1) o korištenju genetski modificiranih mikroorganizama u zatvorenim sustavima, kako je izmijenjena Direktivom 94/51/EZ (2), a posebno njezin članak 4.,
   budući da se, za potrebe Direktive 90/219/EEZ, genetski modificirani mikroorganizmi klasificiraju u dvije skupine prema kriterijima određenim u Prilogu II.; budući da je predviđena izrada smjernica za spomenutu klasifikaciju;
   budući da je Odlukom 91/448/EEZ (3) Komisija utvrdila smjernice za daljnje tumačenje Priloga II. Direktivi 90/219/EEZ;
   budući da se na temelju dosadašnjeg iskustva smatra prikladnim prilagoditi kriterije klasifikacije iz Priloga II. u skladu s tehničkim napretkom; iz tog je razloga potrebno revidirati smjernice za spomenutu klasifikaciju;
   budući da je u skladu s postupkom utvrđenim u članku 21. Direktive 90/219/EEZ, Odbor predstavnika država članica donio pozitivno mišljenje o odredbama ove Odluke,
   DONIJELA JE OVU ODLUKU:
   Članak 1.
   Prilog Odluci 91/448/EEZ zamjenjuje se Prilogom ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 16. siječnja 1996.

            Za Komisiju

         Ritt BJERREGAARD

            Članica Komisije

      (1)  SL L 117, 8.5.1990., str. 1.

      (2)  SL L 217, 18.11.1994., str. 29.

      (3)  SL L 239, 28.8.1991., str. 23.
   PRILOG
   Smjernice za klasifikaciju genetski modificiranih mikroorganizama u skupinu I. prema članku 4. stavku 3. Direktive 90/219/EEZ
   Pri klasifikaciji genetski modificiranih mikroorganizama u skupinu I. koriste se sljedeće smjernice za daljnje tumačenje kriterija utvrđenih u Prilogu II. Direktivi 90/219/EEZ te za daljnji razvoj preciznijih smjernica od strane nadležnih tijela za posebne slučajeve:

               1.

               Kriteriji i. – iii. odnose se na imunokompetentna ljudska bića te zdrave životinje ili biljke.

               2.

               Sljedeće se smjernice odnose na kriterij i. iz Priloga II.:

                           a)

                           pri donošenju odluke o tome može li primateljski ili roditeljski mikroorganizam izazvati bolest kod životinja ili biljaka, treba voditi računa o okolišu koji će vjerojatno biti izložen takvom primateljskom ili roditeljskom mikroorganizmu;

                           b)

                           nevirulentni sojevi potvrđenih patogenih vrsta ne smatraju se mogućim uzročnicima bolesti te ujedno zadovoljavaju kriterij i. iz Priloga II. pod uvjetom da:

                                       i.

                                       za spomenuti nevirulentni soj postoji niz dokaza o sigurnoj uporabi u laboratoriju i/ili industriji bez štetnih utjecaja na zdravlje ljudi, životinja ili biljaka;
                                       i/ili

                                       ii.

                                       soj ima postojan genetski materijal bez virulentnih obilježja ili ima stabilne mutacije za koje je poznato da u dovoljnoj mjeri umanjuju virulenciju.
                                       Ako nije prijeko potrebno ukloniti sva virulentna obilježja iz patogenog organizma, posebna se pozornost treba obratiti na sve gene toksina, faktore virulencije koji se prenose plazmidima ili fagima te na neizbježne štetne agense. U tim je slučajevima potrebno izvršiti pojedinačne procjene.

               3.

               Sljedeće se smjernice odnose na kriterij ii. iz Priloga II.:

                           a)

                           Vektor/umetak ne smije sadržavati gene koji izražavaju aktivni protein ili transkript (npr. virulentna obilježja, toksine itd.) na razini i u obliku koji genetski modificiranom mikroorganizmu daje fenotip koji je mogući uzročnik bolesti kod ljudi, životinja ili biljaka.
                           U svakom slučaju, ako vektor/umetak sadrži sekvence koje sudjeluju u izražavanju štetnih nasljednih obilježja u određenim mikroorganizmima, ali koje genetski modificiranom mikroorganizmu ne daju fenotip koji bi mogao izazvati bolest kod ljudi, životinja ili biljaka, ili bi mogao štetno djelovati na okoliš, spomenuti vektor/umetak ne smije biti samoprenosiv ni lako podložan mobilizaciji.

                           b)

                           U slučaju postupaka tipa B posebno treba razmotriti sljedeće:

                                       —

                                       vektori ne smiju biti samoprenosivi ili sadržavati funkcionalne sekvence za transpoziciju; također ne smiju biti lako podložni mobilizaciji,

                                       —

                                       pri donošenju odluke o tome može li vektor/umetak genetski modificiranom mikroorganizmu dati fenotip koji bi mogao izazvati bolest kod ljudi, životinja ili biljaka ili koji bi mogao štetno djelovati na okoliš, važno je osigurati da je spomenuti vektor/umetak dobro okarakteriziran ili da je njegova veličina, što je više moguće, ograničena na genetske sekvence koje su neophodne za obavljanje predviđene funkcije.

               4.

               Sljedeće se smjernice odnose na kriterij iii. iz Priloga II.:

                           a)

                           pri donošenju odluke o tome može li genetski modificiran mikroorganizam izazvati štetne utjecaje po okoliš ili bolesti kod životinja ili biljaka, treba voditi računa o okolišu koji će vjerojatno biti izložen genetski modificiranim mikroorganizmima.

                           b)

                           za postupke tipa B, osim kriterija iii., posebno treba razmotriti sljedeće:

                                       —

                                       genetski modificirani mikroorganizmi ne smije prenositi obilježja rezistencije na mikroorganizme, ako spomenuti prijenos ugrožava liječenje,

                                       —

                                       u industrijskom okruženju genetski modificirani mikroorganizmi trebaju biti jednako sigurni kao i primateljski ili roditeljski mikroorganizmi ili trebaju imati ograničenu sposobnost preživljavanja i genskog prijenosa.

                           c)

                           ostali GMM-i koji se mogu svrstati u skupinu I., ako ne djeluju štetno po okoliš i zadovoljavaju uvjete iz Priloga II., točke (i), su oni koji su u cijelosti izgrađeni od jednog prokariotskog primatelja (uključujući njegove prirođene plazmide, transpozone i viruse) ili jednog eukariotskog primatelja (uključujući njegove kloroplaste, mitohondrije, plazmide, ali isključujući viruse) ili se u cijelosti sastoje od genetskih sekvenci iz različitih vrsta koje poznatim fiziološkim procesima razmjenjuju spomenute sekvence.
                           Prije donošenja odluke o uključivanju spomenutih GMM-a u skupinu I., treba razmotriti da li se sukladno odredbama iz Priloga I. B, točke 4. izuzimaju od odredaba ove Direktive, uzimajući u obzir činjenicu da samokloniranje podrazumijeva uklanjanje nukleinske kiseline iz stanice organizma, nakon čega slijedi ponovno unošenje cjelokupne nukleinske kiseline ili jednog njezinog dijela – sa ili bez daljnjih enzimskih kemijskih ili mehaničkih obrada – u stanicu iste vrste (ili staničnu liniju) ili u stanice filogenetski srodnih vrsta koje mogu prirodnim putem razmjenjivati genetski materijal s biološkom vrstom darivatelja.